โบรกแนะ “ซื้อ” PYLON เป้า 6.45 บ. คาดไตรมาส 2 กำไร 55 ล้านบาท
โบรกแนะซื้อ PYLON ราคาเป้าหมาย 6.45 บาท ประเมินไตรมาส 2/65 กำไร 55 ล้านบาท รับอานิสงส์จากอัตราการใช้เครื่องจักรเพิ่มขึ้น ลุ้นไตรมาส 3 และ 4 สามารถหางานเข้ามาเติมได้
โบรกแนะซื้อ PYLON ราคาเป้าหมาย 6.45 บาท ประเมินไตรมาส 2/65 กำไร 55 ล้านบาท รับอานิสงส์จากอัตราการใช้เครื่องจักรเพิ่มขึ้น ลุ้นไตรมาส 3 และ 4 สามารถหางานเข้ามาเติมได้
3 ส.ค. 2565

บริษัท หลักทรัพย์ เอเซีย พลัส จำกัด ระบุในบทวิเคราะห์ (3 สิงหาคม 2565) โดยประเมินว่าภาพรวมของ บริษัท ไพลอน จำกัด (มหาชน) หรือ PYLON อยู่ในทิศทางดี ซึ่งประเมินงวดไตรมาส 2/2565 กำไรสุทธิ 55 ล้านบาท เติบโตถึง 156% จากไตรมาสก่อน เป็นผลจากอัตราการใช้เครื่องจักรเฉลี่ย 18 ชุดต่อเดือน เพิ่มขึ้นจากงวดไตรมาส 1/2565 ที่ 13-14 ชุดต่อเดือน
ด้านอัตรากำไรขั้นต้นประเมินที่ 20% จากงานที่ทำมีมาร์จิ้นสูง โดยภาพรวมผลประกอบการอยู่ในระดับใกล้เคียงปี 2561-2562 ซึ่งเป็นปีที่กำไรสูงสุด
ส่วนในช่วงไตรมาส 3/2565 คาดว่าอัตราการใช้เครื่องจักรอยู่ที่ 18-20 ชุดต่อเดือน ใกล้เคียงไตรมาส 2/2565 และช่วงไตรมาส 4/2565 โดยฝ่ายวิจัยเชื่อมั่นว่า PYLON จะสามารถหางานเข้ามาเติมได้ โดยงานที่เป็นไฮไลน์สำคัญ ได้แก่ งานรถไฟฟ้าสายสีม่วงใต้, งานมิกซ์ยูสในเครือของเซ็นทรัล และโครงการสำนักงานของ AIA
ทั้งนี้แนะนำ “ซื้อ” ราคาเป้าหมาย 6.45 บาท